Diari Oficial de la Generalitat Valenciana


Sumari del DOGV 9207, del 03-11-2021 (2021/10275)

Extracte de la Resolució de 27 d'octubre de 2021, del rector de la Universitat Politècnica de València per la qual es convoquen les ajudes del programa de mobilitat «Erasmus+» d'estudiants per a estudis (SMS) en el curs acadèmic 2021-2022.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9207

Data del DOGV
:   03-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/10030


Data del document
:   27-10-2021

Organisme emissor
:   Universitat Politècnica de València

Tipus de document
:   Extracte

Descriptors 

:   * ajuda pública

Extracte de la Resolució de 27 d'octubre de 2021, del rector de la Universitat Politècnica de València per la qual es convoquen les ajudes del programa de mobilitat «Erasmus+» d'estudiants per a estudis (SMS) en el curs acadèmic 2021-2022. [2021/10523]  
BDNS (identif.): 592089.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/592089  
  
Primera. Objecte de la convocatòria  
Les escoles i facultats de la Universitat Politècnica de València (UPV) mantenen diversos convenis d'intercanvi amb universitats dins el marc europeu del programa «Erasmus+», mitjançant els quals l'estudiantat de la nostra universitat pot fer estades d'un semestre o curs acadèmic d'acord amb el que tipifica el conveni.  
Amb aquesta convocatòria es pretén dotar de finançament l'estudiantat que ha rebut una plaça «Erasmus+» a les dues convocatòries publicades i resoltes per la UPV per atorgar estades «Erasmus+» amb fins d'estudis durant el curs 2021-2022.  
  
Segona. Crèdit pressupostari i quantia de les ajudes  
Aquesta convocatòria es realitza pel procediment de tramitació pluriennal prevista a l'article 57 del Reial decret 887/2006 de 21 de juliol, pel qual s'aprova el reglament de la Llei 38/2003 general de subvencions. En aquest sentit, es fa constar que en els pressupostos de la Universitat Politècnica de València dels exercicis anteriors hi ha crèdit adequat i suficient per a la cobertura pressupostària de la present convocatòria.  
  
Aquesta convocatòria de beques es finançarà amb càrrec a la partida pressupostària 061676841/422/47804 de l'Oficina de Programes Internacionals d'Intercanvi executant-se en l'exercici pressupostari 2021 un import màxim d'1.700.000,00 euros i en l'exercici pressupostari 20 màxim d'1.300.000,00 euros.  
Els beneficiaris rebran una quantitat mensual d'acord amb les normes de finançament per a la mobilitat d'estudiants amb fins d'estudis establerta pel Servei Espanyol per a la Internacionalització de l'Educació (SEPIE) per als projectes de la convocatòria 2021. Aquesta quantitat depèn del nivell de vida del país de destinació, segons els tres grups que es descriuen a continuació:  
Grup 1.  
Dinamarca, Finlàndia, Irlanda, Islàndia, Liechtenstein, Luxemburg, Noruega i Suècia.  
Països associats de la regió 14 (Regne Unit, Suïssa i Illes Fèroe) 310 euros/mes  
Grup 2.  
Alemanya, Àustria, Bèlgica, Xipre, França, Grècia, Itàlia, Malta, Països Baixos i Portugal.  
Països associats de la regió 5 (Andorra, Mònaco, San Marino i Estat de la Ciutat del Vaticà) 260 euros/mes  
Grup 3.  
Bulgària, Txèquia, Croàcia, Eslovàquia, Eslovènia, Estònia, Hongria, Letònia, Lituània, Macedònia del Nord, Polònia, Romania, Sèrbia i Turquia 210 euros/mes  
Segons les normes de finançament del SEPIE rebran un ajut addicional per a estudiants amb menys oportunitats de 250 euros/mes l'estudiantat que es trobe en alguna de les situacions següents:  
a) Haver estat beneficiari d'una beca d'estudis de caràcter general de l'Administració General de l'Estat per fer estudis universitaris i altres estudis superiors o d'una beca del Departament d'Educació del País Basc el curs 2020-2021.  
b) Tenir la condició de refugiat o amb dret a protecció subsidiària o haver presentat sol·licitud de protecció internacional a Espanya.  
  
c) Tenir reconeguda i qualificada legalment una discapacitat en grau igual o superior al 33 %.  
Amb independència de la durada de l'estada es finançarà com a màxim 9 mesos per a les mobilitats de curs complet i 5 mesos per a les mobilitats d'un semestre d'acord amb la durada publicada a la resolució d'aquesta convocatòria.  
L'estudiantat que haja obtingut plaça a qualsevol de les dues convocatòries de places «Erasmus+» amb fins d'estudi de la UPV per al curs 2021-2022 rebrà una ajuda complementària per una quantia única per import de 325 euros en concepte de borsa de viatge.  
  
Tercera. Destinació de les beques  
Haver rebut una plaça en qualsevol de les dues convocatòries «Erasmus+» publicades i resoltes per la UPV per al curs 2021-2022:  
1. Convocatòria programa «Erasmus+» estudis curs 2021-2022, aprovada per la Resolució de 29 d'octubre de 2020, del rector, i resolta el 29 de juliol de 2021.  
2. Convocatòria extraordinària programa «Erasmus+» estudis curs 2021-2022, aprovada per la Resolució de 27 de setembre de 2021, del rector, i resolta el 21 d'octubre de 2021.  
  
València, 27 d'octubre de 2021.- El vicerector d'Internacionalització i Comunicació. José Francisco Monserrat del Río.